****

**Р Е П У Б Л И К А Б Ъ Л Г А Р И Я**

**М И Н И С Т Е Р С К И С Ъ В Е Т**

**Проект !**

**ПОСТАНОВЛЕНИЕ**

**от 2014 година**

**за изменение и допълнение на Наредбата за установяване, разследване, регистриране и отчитане на трудовите злополуки, приета с Постановление № 263 на Министерския съвет от 1999 г.** (обн., ДВ, бр. 6 от 2000 г.; изм., бр. 61 от 2000 г.; изм. и доп., бр. 19 от 2002 г.)

**МИНИСТЕРСКИЯТ СЪВЕТ**

**ПОСТАНОВИ:**

**§ 1.** В чл. 4 се правят следните изменения:

**1.** Алинея 1 се изменя така:

“(1) Когато има данни за настъпила трудова злополука, довела до временна неработоспособност, осигурителят/предприятието ползвател представя в териториалното поделение на НОИ и копие от първичния болничен лист.”

**2.** Алинея 2 се изменя така:

“(2) Копието от първичния болничен лист се изпраща на териториалното поделение на НОИ в 3-дневен срок от представянето му пред осигурителя/предприятието ползвател.”

**§ 2.** В чл. 12, ал. 2 думите „органите, осъществяващи експертизата на работоспособността” се заменят с „органите на медицинската експертиза.”

**§ 3.** Член 13 се изменя така:

“Чл. 13. Причинната връзка между увреждането и настъпилата временна неработоспособност, трайно намалена работоспособност или смърт се установява от органите на медицинската експертиза.”

**§ 4.** В чл. 17, ал. 1 се правят следните изменения и допълнения:

**1.** В т. 1 думата “станали” се заменя с “регистрирани”, а след думите “професионална болест” се добавят “за отчетния период”.

**2.** В т. 2 думата “станали” се заменя с “регистрирани”.

**3.** В т. 3 думата “станали” се заменя с “регистрирани”.

**4.** В т. 4 думата “станали” се заменя с “регистрирани”.

**§ 5.** Навсякъде в наредбата думата “осигурителя” се заменя с “осигурителя/предприятието ползвател”, думата “осигурителят” се заменя с “осигурителят/предприятието ползвател”, а думите “Кодекс за задължително обществено осигуряване” се заменят с “Кодекс за социално осигуряване”.

**ЗАКЛЮЧИТЕЛНИ РАЗПОРЕДБИ**

**§ 6.** В чл. 2, ал. 2, изречение трето от Наредбата за трудоустрояване (обн., ДВ, бр. 7 от 1987 г., доп., бр. 52 от 1988 г., доп., бр. 47 от 1990 г., изм., бр. 111 от 2001 г., изм., бр. 78 от 2005 г.) думите “на териториалното поделение на НОИ и” се заличават.

**§ 7.** Постановлението влиза в сила от 1 януари 2014 г.

**МИНИСТЪР-ПРЕДСЕДАТЕЛ:**

**ПЛАМЕН ОРЕШАРСКИ**

**ЗА ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**НИНА СТАВРЕВА**

**Главен секретар на МТСП:**

**СТОЯН СТОЯНОВ**

**Директор на дирекция**

**„Трудово право, обществено осигуряване**

**и условия на труд“:**

**ЕМИЛ МИРОСЛАВОВ**